Bi mabênçîya Merkezê Hêvî (Otîzîm) hetkarîya ke hetê Înîsîyatîfê Haştîye û Hêvî yê Kurdîstanî (Initiativie Für frieden und Haffnung ın Kurdıstan e.v) ra amebî arêdayene û Almanya ra amebî erşawitene keyeyanê Mexmûrî rê ameye vilakerdene.
Bi amadebîyayîşê keyeyan û domanan hetkarîya Merkezê Hêvî Kampa Multecîyan a Şehîd Rûstem Cûdîyî (Mexmûr) ameye vilakerdene.
Derheqê babete de mamostaya Hêvî Senter Salîh Babatî qisey kerd û pêro hetkaran rê sipas kerd û vat: ''Êlula 2019î de rayberîya Merkezê Hêvî û Înîsîyatîfê Haştîye û Hêvî yê Kurdîstanî de ma projeyê Keyeyê Pawitoxî Ewropa de awan kerd. Ma armanc kenê ke seba keyeyanê Mexmûrî keyeyanê pawitoxan bivînê.''
